Todtshoorn

Todtshoorn () is en Oort in de Gemeen Otter, in’n Landkreis Horborg, Neddersassen. De Oort is opdeelt in Groot Todtshoorn in’n Süden un Lütt Todtshoorn in’n Noorden.

 Geografie 

Todtshoorn liggt in de Lümbörger Heid. Een Kilometer in’n Süüdwesten flütt de Wümm langs. Dat Daal von de Wümm in’n Westen von Groot Todtshoorn steiht as Böver-Wümmdaal ünner Naturschuul un jüstso dat Heidmoor bi Ottermoor in’n Süden von Groot Todtshoorn.

De Naveröörd sünd Haßel un Kamp in’n Noorden, Will in’n Noordoosten, Ottermoor un Wintemaur an de Chaussee in’n Süüdoosten, Wintemaur-Gäbesdörp in’n Süden, Wessloh un Host in’n Süüdwesten (de letzten veer in’n Landkreis Heidkreis), Wümmgrund un Königsmoor in’n Westen un Otter in’n Noordwesten.

 Historie 

duum|De ne’e Böök von Todtshoorn
duum|Gedenksteen bi de Böök
Todtshoorn keem an’n 11. November 1105 as Toteshorne toeerst in de Oorkunnen vör, nadem Graaf Dierk III. von Katelnborg von sien Vader Land in dat Dörp arvt harr un bi dat Stiften von dat Klooster Katelnborg dissen Besitt dat Klooster mitgeven hett.

De Oort hett vör 1852 to de Vaagdie Töst in dat Amt Horborg tohöört. 1852 is de Oort in dat Amt Mesborg wesselt. Dor is he bet 1859 bleven, denn is dor dat Amt Töst von worrn. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

An’n 1. Juli 1972 is Todtshoorn bi de Gemeenreform in Neddersassen denn Deel von de Gemeen Otter worrn.

In Todtshoorn hett bet 1931 de Napoleonböök stahn, de vondaag as Symbool för den Oort in dat Wapen von de Gemeen Otter wiest warrt un von de ok Friedrich Freudenthal al dicht hett.

In’n Eersten Weltkrieg sünd acht Soldaten ut Todtshoorn fullen oder vermisst un in’n Tweten 17http://www.denkmalprojekt.org/dkm_deutschland/todtshorn.htm.

 Inwahnertall 

 Religion 

Todtshoorn is evangeelsch-luthersch präägt un höört to dat Kaspel von de Nikodemus-Kark in Handörp. Disse Kark is 1957 bet 1959 boot worrn. Vörher hett de Oort to dat Kaspel von de Johannes-de-Döper-Kark in Töst höört.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

 Börgermeesters 

 -1951: Willi Riebau
 1951-: Willi Busch

 Kultur 

duum|Kriegerdenkmaal
In dat Dörp steiht en Denkmaal för de Fullenen ut de twee Weltkrieg’.

 Verenen 

De Oort hett en egen Freewillige Füürwehr, de 1936 grünnt worrn is.

 Infrastruktur 

 Verkehr 

Todtshoorn liggt an de Kreisstraat 65, de in’n Noorden na de Landsstraat 141 in Kamperlien löppt. So bi een Kilometer in’n Oosten löppt von Noord na Süüd de Bundsstraat 3 an’n Oort langs. Lüttjere Straten loopt ans na Otter, över Ottermoor na Wintemaur-Gäbesdörp un na Will.

De nächsten Bahnhööv sünd de Bahnhoff Wintemaur an de Heidbahn (so bi söss Kilometer weg) un de Bahnhoff Töst an de Bahnlien Bremen–Hamborg (so bi negen Kilometer weg).

De Autobahn 1 (Afsnidd Hamborg–Bremen) löppt so knapp 20 Kilometer in’n Noordwesten an’n Oort vörbi un de A 7 (Afsnidd Hamborg–Hannover) so bi 20 Kilometer in’n Oosten.

De hüdige K 65 is 1957 von de Gemeen Todtshoorn för 27.000 DM asphalteert worrn.

 School 

De eersten Narichten över den Schoolünnericht in Todtshoorn sünd von 1755. To de Tied müssen de Kinner noch na Kamp na School gahn. 1808 hett de Oort denn sien egen School kregen. 1862 un denn noch wedder 1951 is en neet Schoolhuus boot worrn. De Volksschool in Todtshoorn hett 1962 dichtmaakt.

De Kinner ut Todtshoorn gaht nu na de Grundschool Otter op School. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

 Literatur 

 Helmut R. Tödter: Kampen, Welle und Todtshorn. Heimatbuch des südlichen Todt. 2005

 Footnoten 

 Weblenken 

 Websteed över den Oort (hoochdüütsch)

Kategorie:Oort
Kategorie:Landkreis Horborg